rlitschk/wikidir huggingface dataset:
Mandy Grace Capristo (* 21. März 1990 in Mannheim) is en düütsche Singersche. Se is bekannt wurrn, as se bi de düütschen Castingshow Popstars in dat Johr 2006 mitmaakt hett. Dor hett se, tohopen mit Senna Guemmour un Bahar Kızıl, mit dat engelsch Leed Shame wunnen. Capristo ehr Vadder heet Vittorio un ehre Mudder Carmen. Upwussen is se in Bürstadt. De Vadder weer utbüxt, as se lütt weer. Capristo besöch later de Middelschool. 2008 weer se mit den Rap-Singer Kay One tohoop.. Capristo speel mit söss Johrn Klaveer un danz. Se hett mitmaakt bi de öösterrieksche Castingshow Kiddy Contest. Dor hett se mit ehr düütsche Leed Ich wünsche mir einen Bankomat wunnen. Mit sössteihn hett se mitmaakt bi dat düütsche Castingshow Popstars un is 2006 in de Band Monrose kamen. 2007 hett se anfungen, as Fotomodell to arbeiden un hett sik for de Marken „Ed Hardy“, „Otto“ un „ProSieben“ fotografeeren laten. In’t Johr 2009 is se to de „Sexiest Woman in the World“ wählt wurrn. Mit de Band Monrose hett se 1,5 Mio. Platen verköfft. Se is denn tohopen mit Peter Maffay optreden un hett dat düütsche Leed Die Zeit hält nur in Träumen an sungen. Dat is en Leed
Suspicion betekent Suspicion, Stummfilm ut dat Johr 1918, Suspicion, Thriller vun Alfred Hitchcock ut dat Johr 1941, Suspicion, Film vun David Dilley ut dat Johr 2012, Suspicion, Feernsehreeg ut de 1950er Johren. Kiek ok bi: Under Suspicion. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Gemeene Füer-Wandluus (Pyrrhocoris apterus) is de enkelt Oord mank de Füer-Wandlüse, de in Middeleuropa vörkamen deit. Faken warrt annahmen, dat sik dat bi düsse Wandluus um en Käver hannelt deit. Vundeswegen hett se ok den Ökelnaam „Füerkäver“ oder „Franzosenkäver“ weg. De Deerter leevt up’n Bulten, un so sünd se in ehre leevsten Biotop in grote Tahl to finnen. Dat Lief vun de Gemeene Füer-Wandluus warrt 9 bit 11,5 mm lang un hett en dannige Farv in Root un Swatt. De Halsschild is an’n Rand root, in de Midden hett he en meist rechteckten swatten Placken. Bi de meisten Deerter sünd de Flunken torüch billt. Dor wiest ok dat Epitheton (lat. „apterus“ heet „ahn Flunken“) up hen. Hen un wenn kann een avers ok enkelte Deerter mit vullstännige Flunken finnen. De könnt denn ok flegen. Dor hannelt sik dat meist um Seken bi. De Vörflunken hefft en rode Grundfarv, an’e Binnensieten (Clavus) sünd se swatt. Ok de Membran is swatt. Just so gifft dat en groten runnen Placken in de Midden vun de Vörflunken un noch en lüttjeren dicht bi de Stäe, wo de Flunken ansetten doot. Dat „Lüttje Schild“ (Scutellum) is swatt. dat Achterlief is an’n Rand root un
En Karkspeel (ok Kaspel oder Kerspeel, Parochie, Karkgemeen, Parr) meent en Rebeet vun de Karkverwalten. Dat Karkspeel besteiht mehrst ut een Kark mit een Paster. Dat Karkspeel kann aver ok mehr Karken oder Kapellen ümfaten. De Grenzen vun vele politsche Gemeenen orienteert sik hüüt an de Grenzen vun de Karkspelen.
Bevern betekent dat Beven von’n Liev, in de Medizin Tremor nöömt, von Bevern, Eddelfamilie ut Westfalen, Bevern, Gemeen in’n Landkreis Holsminnen, Neddersassen, Bevern, Gemeen in’n Kreis Pinnbarg, Sleswig-Holsteen, Bevern, Oort in de Gemeen Essen in’n Landkreis Cloppenborg, Neddersassen, Bevern, Oort in de Gemeen Bremervöör in’n Landkreis Rodenborg, Neddersassen. Bevern is de Familiennaam von Claus von Bevern (17. Johrhunnert), düütschen Militär, Heinrich von Bevern († 1608), düütschen Doomherr. Kiek ok bi: Beveren, Bever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Malst is en Dörp in de Gemeen Deins in’n Landkreis Rodenborg, Neddersassen. De Oort liggt an de Bever. To Malst höört ok de Hüüs von Scharmbusch an’e Straat na Byhusen mit to. De Naveröörd sünd Byhusen in’n Noorden, Farven in’n Noordoosten, Ohrel in’n Süüdoosten, Rohr un Deins in’n Süüdwesten, Plönjeshusen in’n Westen un Bevern in’n Noordwesten. Malst kummt 1132 as Malstede toeerst in de Oorkunnen vör, as de Greven von Stood de Watermöhl an de Bever an dat St.-Georg-Klooster schenkt hebbt. De hüdige Möhl is 1763 boot worrn. In’n Eersten Weltkrieg sünd fiev Soldaten ut Malst fullen oder vermisst. In’n Tweten Weltkrieg hett dat Dörp 1945 ok düchtig wat afkregen. Negen Hüüs un 15 Stallen un Schünen sünd dor bi tweigahn. Malst is 1974 Deel von de Gemeen Deins worrn. De Gemeen Malst weer von 1967 bet 1974 Deel von de Samtgemeen Sürsen. De is 1974 oplööst worrn un dor is de ne’e un gröttere Samtgemeen Sürsen billt worrn, to de de Oort sietdem tohöört. Vondaag gellt Malst as Bioenergiedörp. Malst is evangeelsch-luthersch präägt un höört to dat Kaspel von de St.-Lamberti-Kark in Sürsen. In de Tied von dat 16. Johrhunnert harr Malst en egen Kapell. De gifft dat vondaag
Dit Woort hett noch annere Bedüden: kiek dorför ünner Christophe Ohrel. Ohrel is en Dörp in de Gemeen Annerlingen in’n Landkreis Rodenborg, Neddersassen. Bi Ohrel höört von öllers ok de lüttjere Öörd Winnershusen un Ölkershusen mit bi. De Naveröörd sünd Farm mit Stüh un Fehrenbrook in’n Noordoosten, Grafel in’n Süüdoosten, Annerlingen in’n Süden, Haßel, Sürsen un Parnwinkel in’n Süüdwesten, Ölkershusen, Rohr un Deins in’n Westen un Malst in’n Noordwesten. In’n Eersten Weltkrieg sünd 17 Soldaten ut Ohrel fullen oder vermisst un in’n Tweten 22. Ohrel is 1974 Deel von de Gemeen Annerlingen worrn. De Gemeen Ohrel weer von 1965 bet 1974 Deel von de Samtgemeen Sürsen. De is 1974 oplööst worrn un dor is de ne’e un gröttere Samtgemeen Sürsen billt worrn, to de de Oort sietdem tohöört. Ohrel is evangeelsch-luthersch präägt un höört to dat Kaspel von de St.-Lamberti-Kark in Sürsen. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. En Denkmaal för de Fullenen ut de twee Weltkrieg’ steiht in Ohrel op’n Karkhoff. Ohrel hett mit dat olle Hus en lütt pädagoogsch Museum. Dat Neddersassenhuus is 1805 in de Midd von Ohrel boot worrn un
Rohr betekent Rohr, in de Technik en lang holl Gebill, Rohr, Beek in Neddersassen un Bremen, de in de Luun münnt, Rohr, Oort in de Gemeen Deins in’n Landkreis Rodenborg, Neddersassen, Rohr, Gemeen in’n Landkreis Roth, Bayern, Rohr in Niederbayern, Marktgemeen in’n Landkreis Kelheim, Bayern, Rohr, Gemeen in’n Landkreis Schmalkalden-Meiningen, Döringen, Rohr, Stadtdeel von de Stadt Stuttgart, Baden-Württemberg, Rohr, Oort in de Gemeen Weilheim in’n Landkreis Waldshut, Baden-Württemberg, Rohr, Oort in de Gemeen Eurasburg in’n Landkreis Bad Tölz-Wolfratshausen, Bayern, Rohr, Oort in de Gemeen Plattling in’n Landkreis Deggendorf, Bayern, Rohr, Oort in de Gemeen Neudrossenfeld in’n Landkreis Kulmbach, Bayern, Rohr, Oort in de Gemeen Freystadt in’n Landkreis Neumarkt in der Oberpfalz, Bayern, Rohr, Oort in de Gemeen Waltenhofen in’n Landkreis Oberallgäu, Bayern, Rohr, Oort in de Gemeen Günzach in’n Landkreis Ostallgäu, Bayern, Rohr, Oort in de Gemeen Rohrbach in’n Landkreis Pfaffenhofen an der Ilm, Bayern, Rohr, Oort in de Gemeen Woringen in’n Landkreis Unterallgäu, Bayern, Rohr, Oort in de Gemeen Blankenheim in’n Kreis Euskirchen, Noordrhien-Westfalen, Rohr, Gemeen in dat Département Bas-Rhin, Frankriek, Rohr im Burgenland, Gemeen in’n Bezirk Güssing, Burgenland, Öösterriek, Rohr, Katastraalgemeen in de Gemeen Loosdorf, Bezirk Melk, Nedderöösterriek, Öösterriek, Rohr im Gebirge, Gemeen in’n Bezirk Wiener Neustadt-Land, Nedderöösterriek,
Dancer in the Dark (översett: Danzer[sche] in'n Düüstern) is en Film vun Lars von Trier ut dat Johr 2000. De Speelbaas vermengeleer hier den däänschen Dogma-Film mit Stilmiddels vun't US-amerikaansche Musical in de 1950er un 1960er Johren. Lars von Trier dreih „Dancer in the Dark“ as drütt Film in siene Golden-Heart-Trilogie. De eersten beiden Filmen vun de Trilogie weren Breaking the Waves un The Idiots. Amerika in de 1960er Johren. De tschechsche Inwannersche Selma droht blind to warrn. Ehr eenzig Troost is de Welt vun de Musicals, in de se sik geern rindröömt, „denn in Musicals kümmt nienich slimme Saken vör“. Dormit ehr teihn Johr oolt Söhn, de ehr Krankheit arvt hett, nich dat glieke Schicksal as se verleven mutt, arbeid Selma Dag un Nacht in en Metallfabrik, dat Geld för ene Ogenoperatschoon för ehren Söhn to verdenen. Ut Schaam un Stolt seggt se dat aver sülvst ehre engen Frünnen Jeff un Kathy nich. Eenzig ehren Vermeder un Naver, enen Gendarmen, vertroot se ehr Geheemnis an, nodem he togeven hett, dat he för den Levensstil vun sien Wief hoge Schullen maakt hett. He bidd Selma, em Geld to lehnen, doch se seggt nee. Üm mehr Geld to verdenen maakt Selma
De Paläarktis, ok paläarktische Region nömmt, is in de Biogeografie de Naam for de „olen“ Landmassen vun Europa, Noordafrika bit to’n Süüdrand vun de Sahara un Asien (süüdlich bit to’n Himalaja, also ohn den Indischen Subkontinent un de Halfinsel vun Arabien). Dor kaamt denn noch de Eilannen to, de vor düsse Gemarken liggen doot. De Paläarktis is tostanne kamen in dat Paläogen, wat de öllere Afsnitt vun dat Tiedoller vun dat Tertiär is. Dormols hefft sik in düsse Gemarken nee Planten utspunnen un nee Formen vun Deerter sünd upkamen. Tohopen mit de Nearktis (=Noordamerika bit Noord-Mexiko un Gröönland) billt de Paläarktis de Holarktis up de nöördliche Halfkogel vun de Eer. Wie de enkelten Regionen toordent weern schöllt, dor hefft sik de Gelehrten over in de Plünnen. Gröönland warrt to’n Bispeel to de Nearktis torekent, man dat is to fragen, of dat richtig is. Just so mutt fraagt weern, of Gröönland to de Paläoarktis tellt weern kann. Last mit dat Afgrenzen gifft dat ok na de Paläotropis hen. So grenzt in’n Himalaja beide biogeographschen Regionen stracks an’nanner, un griept een so in de annere, dat een en poormol vun en Region in de annere wesseln deit, wenn een en poor Stunnen
Bardörp 85 is en Footballvereen ut den Bezirk Bardörp in Hamborg. Siet 2009 speelt de Trupp in de Böverliga Hamborg (5. Liga). Bit 2009 weren de Footballers inmengeleert in den ASV Bardörp 85, en Sportvereen, de sien Wutteln in'n Johr 1885 hett un wo dat ok anner Sportoorden geven deit. Man de Footballers hebbt en egen Vereen op de Been stellt, den FC Bardörp 85. Liekers seggt de Lüüd jümmers "Bardörp 85" or ok bloots "85". De Ökelnaam is "Elstern" (op Platt "Heistern") wieldat se jümmers in swatt-witt spelen doot. De mojste Speeltied harr Bardörp 85 in 1958. Toeerst sünd se in de Fooball-Böverliga Noord opstiegen (in düsse Tied weer dat de höögste Liga in Düütschland). Achteran stunn se in'n Finale vun de Düütsche Amatöörmeesterschap. Dat fung allens an mit den "Allgemeen Turnvereen (ATV) Bardörp". De Vereen worr in't Johr 1885 trechtmookt. Man dor worr noch keen Football binnen speelt. 1911 gung de ATV tohoop mit den "Arbeider Turnvereen Phoenix-Sande". Rutsuern dä de "Fre'e Turnerschap Bardörp-Sande". Een Johr later hett dat mit den Football anfungen. Vun 1929 heet der Vereen "Fre'e Turnerschap Bardörp-Lohbrugg" wieldat se den Stadtdeel en annern Namen geven harrn. Bavento weer dat de Vereen för de Lüüd
Eva Kryll (* 24. März 1953 in Hamborg) is en düütsche Schauspelersche un Synchroonsnackersche. Eva Kryll hett ehr Utbilln vun 1974 bit 1976 an’t Max-Reinhardt-Seminar in Wien kregen. Dorna hett se an verschedene Bühnen in Düütschland un Öösterriek speelt, as to’n Bispeel an’t Stadttheater St. Gallen, an’t Landstheater Soltborg oder an’t Stadttheater Heidelbarg. Na en Rull in de Feernsehreeg Berliner Weiße mit Schuß hett se in’t Johr 1985 mit Joey to’n eersten mol en Rullin en Kinofilm kregen. In de Johren dorna hett se vör allen in Feernsehfilmen un -regen speelt. Dorto arbeit se ok as Synchroonsnackersche. Ehr Stimm weer to’n Bispeel för Marina Sirtis insett in ehr Rull as Deanna Troi in de Kinofilmen un de Feernsehregen vun Star Trek, för Claudia Christian as Susan Ivanova in Babylon 5 oder ok Merrin Dungey as Kelly Palmer in King of Queens. In de Tatort-Episoden, de vun’n RBB produzeert warrt, snackt se de Ermittlersche Katharina Holz. Katharina Holz alias Eva Kryll op www.radiotatort.ard.de (afropen an’n 11. Januar 2010). Eva Kryll in de Internet Movie Database (engelsch) Eva Kryll in de Düütschen Synchroonkartei
De Biogeografie studeert de Muster, na de Organismen over de Eer utbreedt sünd. Se stellt fast, wecke Gruppen vun Planten un Deerter in de Gemarken vun dat Fasteland un in de See vörkaamt un unnersocht, wie se sik bit up den hüdigen Dag verdeelt un utbreedt hefft. Geograafsche Entitäten, as Barge oder Seen könnt en groten Infloot up de Evolution vun Orden hebben. Wie sik de Orden utbreedt hefft, hangt vundeswegen faken vun de Geografie af. Dat gifft verscheden Twiege an den Boom vun de Biogeografie, as Zoogeografie (for Deerter) un Phytogeografie oder Plantengeografie. Al greeksche Denkers in de Antike, as Aristoteles un Hippokrates wollen rutfinnen, worüm dat to’n Bispeel Elefanten gifft in Afrika un in Asien, man nich in de Landstreeke, de dor twuschen liggt. In dat Middeloller gungen de Lüde dor vun ut, dat all Orden in Noah siene Ark rett wurrn sünd un sik vun dor denn utbreedt harrn over all Länner. As de Nee Welt funnen wurrn weer mit en ganz annere Flora un Fauna, as de bitherto bekannt weer, weer dat nödig, dor nee over na to denken. De düütsche Botaniker Johann Georg Gmelin hett 1747 meent, dat weer mööglich, dat dat verscheden Zentren vun
Francop is en Deel von de Stadt Hamborg (Bezirk Horborg). Francop liggt in’n Oosten von Oolland (drüdde Miel) in de Masch un löppt as Stratendörp in en Afstand von so bi 500 m an de Finkwarder Süderelv langs. De Anbo von Appels un Kassbeern is hier noch jümmer wichtig un dat gifft nooch en Reeg ole Neddersassenhüüs. In’n Süden von Francop kummt na de Masch en Striepen Moor (Naturschuulrebeed Moorgördel) bevör de Geest denn anfangt. In’n Noorden liggt Finkwarder, in’n Oosten Oolwarder, in’n Süüdoosten Moorborg un Huusbrook, in’n Süden Neegraven-Fischbeek un in’n Westen Neefeld. De Finkwarder Süderelv in’n Noorden von Francop steiht ünner Naturschuul. Francop kummt 1235 toeerst in de Oorkunnen vör. De Oort is aver wohrschienlich in dat 12. Johrhunnert grünnt worrn, as Hollanners in de Hollerkolonisation in Oolland Öörd grünnt hebbt. De Naam kummt wohrschienlich von en Vörnaam Franko oder Franke verbunnen mit de Achtersülv -koop. Vör 1852 hett Francop to dat Gericht Francop höört un denn to dat Amt Jörk. Von 1885 bet 1932 weer dat in’n Kreis Jörk un is denn Deel von’n Landkreis Horborg worrn. Aver al mit dat Groot-Hamborg-Gesett von 1937 is de Oort denn an Hamborg kamen. In’n Eersten Weltkrieg sünd 38 Soldaten
Peter Pan is de Hööftfigur vun enige Kinnergeschichten vun James M. Barrie. Peter Pan leevt in't Neverland (hoochdüütsch Nimmerland), ene fiktive Insel. He is de Baas vun ene Grupp vun Kinner, de nienich utwassen wullt. Sien gröttst Gegensmann is Captain Hook, en Pirat mit enen Haken staats en Hand. Peter Pan, jümmer gröön antogen un liek utsehn as Robin Hood, kann - as all de Kinner in't Neverland - flegen. Un he trennt sik to keen Tiet vun sienen Teddyboor. Peter Pan kummt dat eerste Maal 1902 in't Book The Little White Bird vör, un denn wedder 1904 in't Bühnenstück Peter Pan, or The Boy Who Wouldn't Grow Up 1906 wörr en Deel vun Little White Bird, as egen Book Peter Pan bi Kensington Gardens apentlich maakt mit Illustratschonen vun Arthur Rackham. 1911 adapteer Barrie den Stoff vun dat Bühnenstück för de Vertellen Peter and Wendy, de hüüttodaags mehrst ünner den Titel Peter Pan publizeert warrt. In de Kensington Gardens in London steiht hüüttodaags ene Statue vun Peter Pan. Dat gifft vele verschedene Musicalinterpretatschonen vun Peter Pan. De bedüdensten sünd de Verschonen vun Jerome Kern 1924, Leonard Bernstein 1950 un de vun Jerome Robbins vun 1954. Dat gifft ok een
Nincop is en Deel von de Stadt Hamborg (Bezirk Horborg, Stadtdeel Neefeld). Nincop liggt in’n Oosten von Oolland (drüdde Miel) in de Masch un löppt as Stratendörp in’n Süden von de Finkwarder Süderelv langs. De Anbo von Appels un Kassbeern is hier noch jümmer wichtig un dat gifft nooch en Reeg ole Neddersassenhüüs. In’n Süden von Nincop kummt na de Masch en Striepen Moor (Naturschuulrebeed Moorgördel) bevör de Geest denn anfangt. In’n Noordoosten liggt Finkwarder, in’n Oosten Francop, in’n Süden Fischbeek un Vosshusen, in’n Süüdwesten Rübk mit Nincoperdiek, in’n Westen Hoov un in’n Noordwesten Cranz. De Oort is wohrschienlich in dat 12. Johrhunnert grünnt worrn, as Hollanners in de Hollerkolonisation in Oolland Öörd grünnt hebbt. De Naam kummt von dat Woord nee un de Achtersülv -koop. In’n Eersten Weltkrieg sünd 16 Soldaten ut Nincop fullen oder vermisst. Vör 1852 hett de Oort to dat Gericht Nincop tohöört un denn von 1852 bet 1885 to dat Amt Jörk. Von 1885 bet 1932 weer Nincop in’n Kreis Jörk un is denn Deel von’n Landkreis Horborg worrn. Nincop weer bet 1929 en egen Gemeen. In dat Johr is de Oort denn aver mit Hasselwarder to de Gemeen Neefeld tohoopleggt worrn. Mit dat Groot-Hamborg-Gesett
Dit Woort hett noch annere Bedüden: kiek dorför ünner Cranz (Mehrdüdig Begreep). Cranz is en Deel von de Stadt Hamborg (Bezirk Horborg). Cranz liggt in’n Oosten von Oolland (drüdde Miel) in de Masch un liggt op dat linke Över an de Münn von de Eest un an’n Ingang na de ole Süderelv. In’n Noorden op dat annere Över von de Elv liggt Blanknees, in’n Oosten Finkwarder, in’n Süüdoosten Nincop, in’n Süden Rübk, in’n Süüdwesten Moorenn, Hoov un Königriek un in’n Westen Leeswig, Achterbraak un Kohlenhusen. Von 1885 bet 1932 hett Cranz to’n Kreis Jörk tohöört (vörher to dat Amt Jörk) un is denn Deel von’n Landkreis Horborg worrn. Aver al mit dat Groot-Hamborg-Gesett von 1937 is de Oort denn an Hamborg kamen. In’n Eersten Weltkrieg sünd 24 Soldaten ut Cranz fullen oder vermisst. Cranz is evangeelsch-luthersch präägt un höört to dat Kaspel von de Martini-Kark in Eestbrügg. För de Wahlen to de Hamborgsche Börgerschop un de Bezirksversammlung höört Cranz to’n Wahlkreis Süderelv. Bi de Börgerschopswahl 2011 is dat rutkamen: SPD 46,2% (+9,2) CDU 21,6% (-22,3) GAL 14,6% (+8,0) FDP 7,2% (-0,1) De Linke 5,3% (+0,7) Annere 5,1% (+4,5) In Cranz gifft dat en Denkmaal för de Fullenen ut den Eersten
Murmansk (russ’sch Му́рманск) is en Stadt in’n Oblast Murmansk, Kreis Noordwestrussland, Russland. Se hett 307.664 Inwahners (Stand 14. Oktober 2010) op en Rebeed von 154,4 km². Murmansk liggt op de Halvinsel Kola an dat rechte Över von de Kola-Bucht, wat en Bucht von de Barentssee (Nöördliche Iessee) is. In’n Eersten Weltkrieg weer för Russland de Togang to de See na Westen hen dör dat Düütsche un dat Osmaansche Riek sperrt. Russland harr keen sekern Togang to Hülp von de Allieerten Briten un Franzosen. Dorüm hebbt se 1915 anfungen, de Murmanbahn na de Barentssee to boon. Dat Rebeed bi Murmansk is dör de Utlöpers von’n Golfstroom, de warm Water mitbringt, dat ganze Johr över iesfree. Över dissen Haven un de Bahnlien schull dat zentrale Russland versorgt warrn. Murmansk is 1916 grünnt worrn un hett an’n 21. September 1916 Stadtstatus kregen. De Stadt hett eerst Romanow an’n Murman heten (Романов-на-Мурмане; na de Zarenfamilie Romanow un de Laag an de Noordküst von Kola, de Murmanküst nöömt warrt), hett aver al kort na de Februarrevolution an’n 3. April 1917 den ne’en Naam Murmansk kregen. Von 1918 bet 1920 weer de Stadt von allieerte Truppen von de Noordrussland-Expedition besett, de in’n Russ’schen Börgerkrieg de Witten
De magmaatsche Differentschatschoon beschrifft in de Petrologie dat Tostannenkamen vun ünnerscheedliche Deelmagmen ut en so nöömt Stamm-Magma dör dat Ännern vun de cheemschen Tosamensetten. Dat Kunzept warrt in de Endogenen Dynamik, en Deelrebeet vun de Geologie afhannelt, de sik mit de magmaatschen Vörgäng binnen de Eer befaten deit. Beschreven warrt dormit dat Phänomen, dat ut en fletige Steensmölt (Magma) mit en sünnere cheemsch-mineraloogsche Tosamensetten (Stammmagma) nich eenfach en sünner’t Magmatit mit een eenzig Tosamensetten entsteiht, man en Reeg vun ünnerscheedliche Stenen mit verschedene Tosammensetten. Al in’n smölten, fletigen Tostand künnt sik enkelte Komponenten, de sik blots slecht oder gor nich mischen laat as to’n Bispeel sulfidische un oxidische Phasen vunenanner scheden ̣jüst so as sik Etig un Ööl scheden doot (Liquatschoon). Fakener is aver dat Afscheden vun Mineralen, de fröh utkristalliseert, so dat sik de Tosamensetten vun de Smölt ännert. Man seggt to de Deelsmölt, de över blifft, ok Residuum. De utkristalliseerten Mineralen sackt dör jemehr gröttere Dicht na ünnen un sammelt sik an’n Bodden vun de Magmakamer (Gravitatschoonsdifferentschatschoon). Al Charles Darwin hett 1844 vermoodt, dat de Deelmagmen, de op disse Oort entstaht, dör tektoonsche Bewegen vunenanner afpresst un scheedt warrn künnt. In de 1920 Johren hebbt Paul Niggli un
Disse Artikel is man blots en Stubben. Du kannst Wikipedia helpen un em verbetern. De Nobelpries is en vun den sweedschen Utfinner un Ünnernehmer Alfred Nobel stift Pries, mit den de wichtigsten Forschensresultaten vun dat vörige Johr uttekent warrt. In sien Testament legg he fast, dat mit sien Vermögen ene Stiftung grünnt warrn schall. De Tinsen schullen as Priesen an de geven warrn, de in dat vörige Johr de Minschheit den gröttsten Nütten bröcht hebbt. Dat Geld schull to fief lieke Delen op de Rebeden Physik, Chemie, Physiologie oder Medizin, Literatur un för Fredensbemöhen verdeelt warrt. Siet 1969 warrt ok en Pries för Weertschopswetenschoppen vergeven, de aver vun de sweedsche Rieksbank, in Andenken an Nobel, stift wörr. De Nobelpries is hüüttodaags de hööchste Utteknen in de wetenschopliche Welt. He warrt siet 1901 elk Johr an'n Doodsdag vun Alfred Nobel, den 10. Dezember vergeven. De Priesdreger warrt op Basis vun de inschickten Nomineren un de Rööt vun dat Nobelkomitee, de aver nich bedacht warrn mööt, vun verschedene Gremien utwählt: För Physik un Chemie vun de Königlich Sweedsche Akademie vun de Wetenschoppen. För Physiologie oder Medizin vun de Nobelversammeln vun dat Karolinska-Institut in Stockholm. För Literatur vun de Sweedsche Akademie. För den
En Akronym (greeksch ακρωνύμιο, vun άκρος, ákros - de Topp, de Rand un όνυμος, ónymos - de Naam) is en Afkörten, de as egen Woort utspraken warrt, bi de de Bookstaven also nich enkelt spraken warrt. Bispelen sünd NATO för North Atlantic Treaty Organization (Organisatschoon vun den Noordatlantikverdrag) oder de DAX för Deutscher Aktienindex (Düütsch Aktienindex). En Sünnerfoorm is dat Apronym, wat en Akronym is, dat en Woort billt, dat al existeert (to'n Bispeel de elektroonsche Stüerverkloren ELSTER (Elektronische Steuererklärung), wobi Elster ok dat hoochdüütsche Woort för Heckster is). De Schrievwies vun Akronymen besteiht mehrst ut en Reeg vun Grootbookstaven, de de Anfangsbookstaven vun de Bestanddelen betekent, ut de sik dat Akronym tosamensett. In en poor Fäll hett sik mit de Tied ok en lüttschrevene Schrievwies rutbillt, de de vun normale Wöör gliekt (to'n Bispeel Radar oder Aids). Wiels Akronymen (anners as de mehrsten Afkörten) ahn afsluten Punkt schreven warrt, is in disse Fäll nich to erkennen, dat dat Kunstwöör sünd.